Øyvind Strømmen

Øyvind Strømmen (født 1980) er en norsk politiker, journalist, oversetter og forfatter. De siste år har han kartlagt de kontrajihadistiske og høyreekstreme miljøer på internett. Strømmen har i en årrekke vært landsstyremedlem og listekandidat ved valg for Miljøpartiet De Grønne.

Strømmen har studert journalistikk, Midtøstens historie, religionsvitenskap og bibelsk hebraisk.journalisten.no Ekstremistjournalisten 11.11.2011 
I flere år kartla han de ekstremistiske og antimuslimske bloggmiljøer mens han var bosatt i Belgia. Sammen med Shoaib Sultan skrev han i 2007 en artikkel i Samtiden som advarte mot høyre-ekstrem terrorisme og ble i debatt beskydt for at han «ønskjer å maksimalisere den (usynlege) trusselen frå det dei kallar ”høyre-ekstremismen.”» av Hallgrim BergSamtiden Åndeleg terrorisme frå Strømmen og Sultan 

Frem til 2011 hadde media viet det anti-islamske miljøet liten interesse og relativt få pressefolk gjort undersøkende journalistikk på dette feltet. Dette endret seg etter terrorangrepene i Oslo og på Utøya i 2011. I månedene etter terrorhandlingen ble Strømmen en hyppig brukt kommentator og skribent om miljøet hvor Anders Behring Breivik hadde hentet sin ideologiske inspirasjon fra. 

I 2011 ble han kåret til Årets frilanser av Frilansjournalistene i Norsk Journalistlag.journalisten.no Kåret til årets frilanser 31.10.2011 I november 2011 utga han boka Det mørke nettet – om høyreekstremisme, kontrajihadisme og terror i EuropaNRK.no «Den ensomme ulven kommer fra en flokk» anmeldelse av boka Det mørke nettet av Tarjei Skirbekk 16.11.2011 

I 2016 utgav han en biografi om Fremskrittspartiets grunnlegger, Anders Lange.

Strømmen er varamedlem i sentralstyret til Europabevegelsen.

 Bibliografi  
 Giftpillen : Om konspirasjonsteorienes ødeleggende kraft Res Publica 2021
 Ungarn : En fortelling om Europa. Humanist Forlag. 2018
 Anders Lange: En norsk historie, Cappelen Damm 2016
 I hatets fotspor, Cappelen Damm 2014 ISBN 9788202370299
 Den sorte tråden: Europeisk høyreradikalisme fra 1920 til i dag, Cappelen Damm 2013 ISBN 8202370280
 Det mørke nettet – om høyreekstremisme, kontrajihadisme og terror i Europa Cappelen Damm 2011 ISBN 9788202370275
 Ein islamsk reformasjon? 2006 ISBN 978-82-997507-0-7

 Referanser  

 Eksterne lenker 




Kategori:Norske journalister
Kategori:MDG-politikere
Kategori:Personer fra Samnanger kommune
Kategori:MDG-politikere i Vestland